Bareri ba nako e e tletseng ba ne ba tla kgona jang go itlamela mo maemong ao a a thata? Sengwe se se neng se ba thusa e ne e le koloi e ba neng ba ka kgona go robala mo go yone. Babulatsela ba le bantsi ba ne ba kgona go tswelela ka tirelo ya bone ba sa duele ditshenyegelo di le dintsi e bile ba sa tlhoke go duela rente kgotsa lekgetho, ka gonne koloi eo kgotsa kharabene e ba neng ba e dirisa e ne e ba thusa. * Mme ka nako ya kopano, koloi eno e e nang le bonno e ne e nna phaposi ya hotele e e sa duelelweng. Ka 1934, Bulletin e ne ya ntsha dipolane tsa go ikagela legae le lennye mme gone le le lentle, le na le dilo tse di tlhokegang tse di jaaka thulaganyo ya go tsamaisa metsi, setofo, bolao jo bo menwang le dilo tse di thibelang serame.